

**ПРОТОКОЛ**

**ОТ ИЗВЪНРЕДНО ЗАСЕДАНИЕ НА УС НА МИГ ЧИРПАН 14.01.2019г.**

Днес 14.01.2019 г от 16.30 часа се проведе заседание на УС на МИГ Чирпан. От седемчленен състав на УС присъстват:

1.Слави Стайков – член на УС

2.Георги Цветков – член на УС

3.Валентин Ангелов – член на УС и Председател

4.Киро Пенев – член на УС

5.Таня Тотева - член на УС

Заседанието е редовно, има кворум и може да взема решение.

На заседанието присъства и Деляна Николова – Изпълнителен директор на МИГ Чирпан.

Председателстващ заседанието Валентин Ангелов, протоколчик Слави Стайков.

Председателят запозна членовете с дневния ред.

Дневен ред на заседанието:

1.Разглеждане и одобряване на постъпилите заявления за участие в Конкурс за избор на външни експерт-оценители за допълване база данни на СНЦ МИГ Чирпан и проверка на документи за съответствие с посочените в поканата изисквания.

2.Изготвяне на списък с одобрените в резултат на проверката лица, които могат да бъдат включвани като външни експерти – оценители в състава на КППП.

3.Вземане на решение за промяна срока за втори прием на проектни предложения към стратегията за ВОМР на МИГ Чирпан.

4.Други.

Дневният ред се гласува единодушно.

**Гласували: „ЗА” – 5 „ПРОТИВ” – 0 „ВЪЗДЪРЖАЛ СЕ” – 0**

Премина се към обсъждане и гласуване на точките от дневния ред.

**По т.1**

**Докладва:** Деляна Николова – Изпълнителен директор на МИГ Чирпан

Госпожа Николова обясни, че са подадени 7 заявления от кандидати в конкурса.Всички заявления са заведени в Регистър на постъпилите документи от кандидати в конкурса за избор на външни експерт-оценители. Изпълнителният директор предостави цялата налична информация и получените заявления на членовете на УС на МИГ за проверка и одобрение.

Членовете на Управителния съвет преминаха към разглеждане на заявленията и приложените към тях документи. Проверката на документите за съответствие с посочените в поканата изисквания беше отразена в Контролни листи, съгласно чл.12, ал.2 от Вътрешните правила на конкурса.

**Бяха попълнени 7** броя Контролни листи и подписани от присъстващите на заседанието членове на УС.

На основание чл.12, ал.4 от Вътрешните правила, членовете на УС взеха решение за съответствие на квалификацията и професионална компетентност на кандидатите за експерт-оценители. Резултатът беше отразен в таблици.

Проверката на заявленията и приложените документи от кандидатите приключи в 17.00 часа.

**РЕШЕНИЕ № 1:**

УС на МИГ Чирпан след разглеждане на постъпилите заявления **Одобрява следните кандидати:**

1. Диана Колева Гочева
2. Снежана Кръстева Димитрова
3. Петя Крайчева Иванова
4. Боян Стефанов Костадинов
5. Мария Йосифова Гиева
6. Здравко Живков Иванов
7. Наталия Петрова Пачеманова

Гласували: „ЗА” – 5 „ПРОТИВ” – 0 „ВЪЗДЪРЖАЛ СЕ” - 0

**По т. 2**

Председателят предложи, в списъка на външните експерт-оценители на проектни предложения към СВОМ на МИГ Чирпан, да бъдат включени всички кандидати, тъй като отговарят на всички посочени изисквания и имат необходимата професионална компетентност, умения и знания за оценка на проекти.

**РЕШЕНИЕ № 2:**

УС на МИГ Чирпан одобрява списъкът с външни експерт оценители да бъде допълнен, като в него се впишат лицата одобрени в резултат на проверката, които могат да бъдат включвани като външни експерти – оценители в състава на КППП.

Гласували: „ЗА” – 5 „ПРОТИВ” – 0 „ВЪЗДЪРЖАЛ СЕ” - 0

**По т.3**

Докладва: Деляна Николова – Изпълнителен директор на МИГ Чирпан

Г-жа Николова обясни, че промяната на срока за втори прием на проектни предложения към стратегията за ВОМР на МИГ Чирпан е необходима поради факта, че при така обявеният срок е практически невъзможно да се определи останалият след първи прием свободен финансов ресурс, тъй като оценката на проектни предложения по седемте процедури няма да е приключила. А и имайки се предвид факта, че екипа работи в намален състав, а обема на работа е изключително голям и за да не се допускат грешки е по добре между двата приема да има по-дълъг период. В допълнение беше представено полученото от г-н Стефан Спасов писмо в което е отбелязано следното, цитирам: „..В допълнение, на срещата беше обърнато внимание, че стратегиите за ВОМР са със срок за изпълнение до 2023 г. и не се налага всички приеми по мерки по ПРСР да се стартират през 2018 г. и 2019 г.“

Г-н Ангелов предложи тази точка от дневния ред да се разгледа и обсъди отново на заседание на УС след приключване крайният срок за прием на проектни предложения по първата покана, а именно след 31.01.2019г.

След коментари и разисквания беше взето

**РЕШЕНИЕ № 3:**

Точка 3 от дневният ред да се разгледа на заседание след 31.01.2019г.

Гласували: „ЗА” – 5 „ПРОТИВ” – 0 „ВЪЗДЪРЖАЛ СЕ” - 0

**По т.4**

По т.4 други Управителният съвет обсъди въпроси касаещи текущата работа на Сдружението, както и финансовото му състояние. Беше направено предложение да се инициира среща с общинското ръководство. След коментари и разисквания беше взето

**РЕШЕНИЕ № 4:**

УС на МИГ Чирпан да инициира среща с Кмета на Община Чирпан на 23.01.2019г.

Гласували: „ЗА” – 5 „ПРОТИВ” – 0 „ВЪЗДЪРЖАЛ СЕ” - 0

След изчерпване на дневния ред заседанието беше закрито.

**Председателстващ заседанието /П/………………………не се чете съгласно ЗЗЛД**

**/Валентин Ангелов /**

**Протоколчик на заседанието /П//………………………не се чете съгласно ЗЗЛД**

**/Слави Стайков/**